આવી જ રીતે કોઇ બાળકનો જન્મદિવસ હોય તો સૌથી કોમન ગીફ્ટ, રંગો. એટલે કે ક્રેયોન્સ. હવે જ્યારે બાળક એ ઉંમરનું છે તો માતા પિતાએ પણ તો એને ક્રેયોન્સ અપાવ્યા જ હશે. અને ઉપરથી આપણા જેટલા કેટલા મહેમાનો તેને આ ગીફ્ટ આપશે. તો એ નાનકડુ બાળક કેટલા ક્રેયોન્સ વાપરશે. પણ આપણે આ નાનકડી વાતને મોટા ભાગે અવગણી જ દઇએ. આવી કોઇ જહેમત શા માટે કરવી વિચારવાની, ગીફ્ટ આપો ને પતાવો. આ આપણી દાનત બની ગઇ છે. પણ જો કોઇના દિલમાં ઘર કરવુ છે કે પછી તેને હંમેશા યાદ રહીએ એવી વિચારધારા તમે રાખો છો. તો જરુરી છે કે જે ગીફ્ટ પસંદ કરીએ તે કેવો સંદેશ આપે છે એનું પણ આપણે ધ્યાન રાખીએ. રિસર્ચ કહે છે કે, સામાન્ય રીતે ચીલાચાલુ ગીફ્ટ આપવી એ કોઇ ખરાબ વાત નથી. પણ એક જ વસ્તુ એકથી વધારે વાર ગીફ્ટમાં મળે તો જેને તમે ગીફ્ટ આપો છો એ તમારા વિશે ખરાબ અનુભવવા લાગે છે. અને ઘણી વાર પછી સામી ગીફ્ટમાં પણ આ ભાવ વ્યક્ત થઇ જાય. કયારેક તો ઇર્ષ્યાનો ભાવ પણ આવી જાય. સાયકોલોજીકલી આવી ગીફ્ટ જ્યારે મળે છે. એટલે વ્યક્તિ ખરાબ અનુભવે છે. અને વારંવાર આવુ થવાથી ગીફ્ટ મેળવનાર વ્યક્તિ અપમાન સુદ્ધાં અનુભવવા લાગે છે.